**Csongrád Város Polgármesterétől** **M**

Száma: Szo/49-5/2024.

Témafelelős: Vinczéné Dudás Katalin

**ELŐTERJESZTÉS**

**Csongrád Városi Önkormányzat Képviselő testülete**

**2024. január 25-ei ülésére**

Tárgy: A Csongrád, Orgona u. 2. IV./14. sz. alatti önkormányzati tulajdonú lakás értékesítése

**Tisztelt Képviselő testület!**

Csongrád Városi Önkormányzat tulajdonát képezi a csongrádi 5615/A/14. hrsz-ú lakás megjelölésű, 47 m2 területű, 1+fél szobás, összkomfortos komfortfokozatú és természetben 6640 Csongrád, Orgona u. 2. IV/14. szám alatti ingatlan, melyet az önkormányzat jelenleg szociális bérlakásként hasznosít.

A korábbi bérlő lakásbérleti szerződése felmondásra került. Az ingatlan felújított állapotú, azonnal beköltözhető. A társasházban ez az egyetlen önkormányzati tulajdonú ingatlan.

Javasolom a lakás kivételét a szociális bérlakás állományból és a jövőbeni értékesítését.

A lakás ingatlanforgalmi szakértői véleményének elkészítése folyamatban van, a bizottsági- és testületi ülésre javasolni fogom a vételér alsó értékének megállapítását.

Kérem a képviselő testületet, hatalmazzon fel a lakás értékesítésével kapcsolatos intézkedések megtételére.

Kérem az előterjesztés megtárgyalását és a határozati javaslat elfogadását.

**HATÁROZATI JAVASLAT**

Csongrád Városi Önkormányzat képviselő-testülete megtárgyalta „A Csongrád, Orgona u. 2. IV./14. sz. alatti önkormányzati tulajdonú lakás értékesítése” tárgyú előterjesztést, és az alábbi határozatot hozza:

1. A Képviselő-testület a csongrádi 5615/A/14. hrsz-ú, 47 m2 alapterületű, 1+fél szobás, összkomfortos 6640 Csongrád, Orgona utca 2. IV./14. szám alatti lakást a szociális bérlakás állományból kiveszi és értékesítésre jelöli ki.

2. A Képviselő testület a lakás legalacsonyabb eladási árát ………………… Ft-ban állapítja meg.

3. A Képviselő-testület felhatalmazza a polgármestert a lakás eladásával kapcsolatos intézkedések megtételére.

Felelős: Bedő Tamás polgármester

Határidő: azonnal

Erről jegyzőkönyvi kivonaton értesítést kap:

1. a képviselő-testület

2. a szociális és lakásügyi iroda

Csongrád, 2024. január 16.

 Bedő Tamás

 polgármester